
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 268
                                                            din 29 noiembrie 2023
privind închirierea directă a unor imobile de natură terenuri
Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 37.025/10.11.2023 şi la Consiliul Local Sighișoara cu nr. 38.500/22.11.2023, de referatul de aprobare, înregistrat cu nr. 37.027/10.11.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererile depuse de persoane fizice, cu privire la închirierea directă a unor imobile de natură teren aflate în proprietatea/administrarea Municipiului Sighişoara și ținând cont de faptul că imobilele de natură teren solicitate, sunt aferente construcţiilor proprietate privată a solicitanților, iar pentru buna lor administrare se impune încheierea de contracte de închiriere având ca obiect aceste terenuri;

Având în vedere faptul că imobilele de natură teren, antemenționate sunt situate în intravilanul municipiului Sighișoara şi sunt cuprinse în listele de inventar ale Municipiului Sighişoara – domeniul privat;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere că prin închirierea acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile art. 6 lit. E alin. (1) din Regulamentul pentru ocuparea temporară a domeniului public sau privat aflat în proprietatea/administrarea Muncipiului Sighișoara, aprobat prin Hotărârea Consiliului Local Sighișoara nr. 207/12.09.2023;

Ținând cont de faptul că în urma închirierii directe a terenurilor se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 37.026/10.11.2023, prin care se propune închirierea directă a unor imobile de natură terenuri;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E:

Art. 1. Se aprobă închirierea direcă a unor imobile de natură teren, aflate în proprietatea/administrarea Municipiului Sighişoara, conform Anexei nr. 1 la prezenta hotărâre.

Art. 2. Chiria va fi stabilită conform art. 6 lit. E alin. (1) din Regulamentul pentru ocuparea temporară a domeniului public sau privat aflat în proprietatea/administrarea Muncipiului Sighișoara, aprobat prin Hotărârea Consiliului Local Sighișoara nr. 207/12.09.2023.

Art. 3. Valoarea chiriei va fi achitată potrivit prevederilor art. 6 lit. E alin. (2) din Regulamentul pentru ocuparea temporară a domeniului public sau privat aflat în proprietatea/administrarea Muncipiului Sighișoara, aprobat prin Hotărârea Consiliului Local Sighișoara nr. 207/12.09.2023 și se va indexa anual cu indicele de inflaţie. Indexarea va opera începând cu anul calendaristic următor anului de încheiere a contractului.
Art. 4. Durata închirierii va fi de 5 (cinci) ani, începând cu data de 01.12.2023, cu posibilități de prelungire, stabilite prin contract.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 6. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 


PREŞEDINTE DE ŞEDINŢĂ,

  

          Tűrk Michaela           
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;
  5 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.
15 ex.  

B.A.

